Strabone

## Vite
D'a vita soje ne sapime picche e ninde. 'A famigghia soje javetave a Amasea, 'na cetate d'u Ponto Eusino (a l'epoche in Cappadoce, osce a die in Turchie). Jidde stesse dichiare de avè studiate cu Aristodemo, precettore de le figghie de Pompeo, a Nysa, in Caria. Se ne scìe pò a Rome e studiò Tirannione, grammateche peripatéteche e sceografe combatriote sue. Pare ca probbie quest'urteme, esperte de sciugrafije, l'ave indirizzate a l'approfonnemende de stu tipe de studie. Semrbe a Rome, jidde pigghiò parte a 'a scole de 'n'otre felosofe peripatéteche, Senarco de Seleucia e - seconde 'na notizie pure de condestate autendicità - avìe mode de canoscere e frequendà 'u stoiche Posidonie de Apamea.

Jndr'à 'u 25 n.C. o 24 n.C. viaggiò in Egitte, resalenne 'u Nilo cu 'u prefette Elio Gallo.

Apprisse assaije viagge, turnò a Amasea, addò accumenzò a scrivere 'na *Storia* in 43 libbre (nisciune de le quale ha arrevate a le sciurne nuèstre) ca jndr'à le 'ndenziune sue avera essere 'a condinuazione de l'opere de Polibio. Passò pò a 'a combilazione de 'na *[[Sciugrafije, Strabone|Sciugrafije]]* jndr'à 17 libbre, penzate cumme comblemendare de l'opere storeche, ca n'ha arrevate pe indere, tranne certe parte mangande d'u libbre VII. L'obbiettive sue ere mettere a disposizione de 'nu pubbleche 'u cchiù granne possibbele 'nu libbre piacevole, istruttive e appassionande.

## Penziere e opere
Strabone avìe 'na formazione eclettiche; pure ce pare avè avute 'na particolare propenzione pa dottrine stoiche, d'a quale jidde stesse se professò seguace. Quidde ca pare ca jidde ave cangiate da 'a dottrine stoiche jè soprattutte 'a congezione de 'nu sapere ca non g'è sulamende teoreche, ma oriendate verse 'nu 'mbegne congrete. Infatte, jndr'à le 'ndenziune sue, 'a *[[Sciugrafije, Strabone|Sciugrafije]]* avera essere 'nu strumende utile a 'a suggettate d'u tiembe sue e in mode particolare a le guvernande ca l'amministravane. Pure cu le lunghe soggiorne a Rome e, 'a profonne 'ndegrazione cu 'u monde latine, jidde rumanìe omme de culture, formazione e stambe greche, ca vuleve consegnà a 'u munne 'u 'mmense patrimonie de sapere ca tanda sechele de storie avèrane purtate da 'a culture greche.

### Sciugrafije

'A *[[Sciugrafije, Strabone|Sciugrafije]]* jè divise accussì:
* libbre I e II: introduzione a l'opere, jndr'à quale Strabone vole demostrà ca Eratostene ste sbagliave a 'nvalidà l'opere de Omero da 'u punde de viste sciugrafeche.
* libbre da 'u III a 'u X: descrivene l'Europe, e cchiù in particolare 'a Grecie andiche (libbre VIII-X).
* libbre da l'XI a 'u XVI: descrivene l'Asie Minore.
* libbre XVII: descrive l'Afriche (Egitte e Libia).

Strabone penzave ca 'a furtune d'a Grecie ere dovute in parte a 'a posiziona soje sus a 'u mare e, stabbilive 'n'inderessande correlazione 'mbrà 'u progredì d'a civiltà de 'nu popole e 'u condatte sue cu 'u mare.

Jndr'à 'u stesse tiembe, insisteve sus a 'u fatte ca 'a sciugrafije non ge puteve spiegà, da sole, 'a grannenezze de 'nu popole, sostenenne ca 'a civiltà greche se funnave sus a l'inderesse de le cetadine pe le arte e pa politeche.

Ce l'opera soje, ca jè 'u trattate sciugrafeche cchiù larie de l'andichità, repigghie certe vote teste de sechele diverse cchiù andiche d'u sue, comungue 'a canoscenza d'u siritte romane sue applecate jndr'à le varie cetate ne face 'na fonde essenziale pa canoscenze de l'inizie d'a romanizzazzione jndr'à Gallie e jndr'à Penisole ibberiche, ca face vedè, soprattutte jndr'à le libbre III e IV, cumme a seguite de l'acculturazzione graduale de le popolazziune, se ste sviluppave jndr'à ste reggione de 'na nove, specifeche culture.

A differenze d'a sciugrafije tolemaiche, 'mbrondate sus a 'nu studie e 'n'analisi cchiù riggidamende matemateche, 'a Sciugrafije de Strabone presende 'nu 'mbiande cchiù storeche-andropologgeche resultanne 'u cchiù granne autore de stu filone.

Jndr'à l'età 'mberiale l'opere de Strabone reste abbastanze jndr'à l'ombre, nonostande le indenziune divulgative de l'autore.

Sulamende a partì da 'u VI sechele ca Strabone devende l'esembie d'u sceografe.

Le storece classece cumme Wilamowitz oone recanusciute l'inderesse d'e l'opera soje e 'u talende letterarie sue, grazie a 'u quale jidde riuscive a descrivere 'nu luèche addò non g'avere state, megghie de Pausanie, ca avère state avveramende.

## Bibbliografije
Jndr'à B.U.R. sò pubblecate, cu teste greche a fronde:
* Libbre III e IV - Sciugrafije. Iberie e Gallie
* Libbre V e VI - Sciugrafije. L'Itaglie
* Libbre VIII - Sciugrafije. 'U Peloppnnese
* Libbre XI e XII - Sciugrafije. 'U Caucase, Asie Cendrale e Anatolie

## 'Ndruche pure
* Idiologhe

## Collegaminde fore a Uicchipèdie
* 

### Strabone sus a Indernette
* Books&nbsp;1‑9, 15‑17 in traduzione inglese, ed. H.&nbsp;L.&nbsp;Jones (1924), da LacusCurtius
* Books 6‑14 in traduzione inglese, ed. H.&nbsp;L.&nbsp;Jones (1924), da Perseus Digital Library
* Complete 17 books , Traduzione inglese cchiù vecchie, ed. H.C. Hamilton, W. Falconer. London. George Bell & Sons. 1903, da Perseus Digital Library

### Materiale didatteche
* Sarah Pothecary, "Editions of Strabo's ''Geographia''"; 'ndruche pure de 'u stesse autore "Getting started with Strabo"

## Otre pruggette